Elnestangen naturreservat

Elnestangen naturreservat i Asker kommune ble opprettet 15. januar 1988. Det ligger på Elnestangen sør for Vollen, mellom Håkavik og Sjøstrand. Naturreservatet omfatter store deler av strandlinjen på Elnestangen, fordelt på tre adskilte områder. Formålet med fredningen er å verne en viktig lokalitet for forståelse av Oslofeltets fossilførende bergarter. Bergartslagene på østsiden av Elnestangen viser et langt sammenhengende lagprofil gjennom de eldste deler av mellomordovicium. Referanser